Diaľnica A75 (Francúzsko)

Diaľnica A75 je diaľnica, ktorá prebieha medzi mestami Clermont-Ferrand blízko pohoria Centrálny masív a Béziers pri Stredozemnom mori a tvorí spojnicu medzi Parížom a  južným Francúzskom a Španielskom. Prechádza hornatým terénom a na trase je množstvo tunelov a mostov. Súčasťou diaľnice je i najvyšší most sveta Viaduc de Millau, ktorý sa rozprestiera 344 metrov nad údolím rieky Tarn. 

A75 bola postavená čiastočne z dôvodu skrátenia vzdialenosti medzi Parížom a Stredozemným morom, čiastočne z dôvodu odľahčenia vyťaženej diaľnice A7 a čiastočne z dôvodu prekonania regionálnych rozdielov v jednom z najchudobnejších regiónov Francúzska. Patrí medzi najzaujímavejšie francúzske panoramatické diaľnice.

 Externé odkazy 
 CEVM

Kategória:Diaľnice vo Francúzsku